Gennadi Židko

Gennadi Valerjevitš Židko (vene keeles Геннадий Валериевич Жидкo; 12. september 1965 Jangiabad, Sõrdarja oblast Usbeki NSV – 16. august 2023 Moskva) oli Venemaa sõjaväelane (kindralpolkovnik). Ajavahemikul 26. juunist 8. oktoobrini 2022 oli ta Vene Föderatsiooni vägede ülemjuhataja Ukrainas.https://www.nautiv.com/analysts-moscow-has-again-replaced-the-commander-of-russian-forces-in-ukraine/https://www.telegraph.co.uk/world-news/2022/06/25/russia-shakes-up-top-command-ex-syria-war-general-sacked/

 Elukäik 
Ta sündis Jangiabadis Sõrdarja oblastis Usbeki NSV-s (praeguse haldusjaotuse järgi Sirdaryo vilajetis Usbekistanis). 1987. aastal lõpetas ta Taškendi kõrgema tankiväejuhatuse kooli. Seejärel teenis 27. kaardiväe motolaskurdiviisis Volga ja Volga-Uraali sõjaväeringkonnas, asukohaga Totskojes Totskoje rajoonis Orenburgi oblastis, kus tõusis rühmaülemast diviisiülemaks, ülendati ennetähtaegselt kapteniks ja seejärel polkovnikuks. Hiljem oli ta Tadžikistanis Dušanbes baseeruva 92. motoriseeritud laskurrügemendi ülem. 1997. aastal lõpetas ta marssal Malinovski nimelise soomusjõudude sõjaväeakadeemia ja 2007. aastal Venemaa Föderatsiooni Relvajõudude Kindralstaabi Sõjaväeakadeemia. Augustist 2007 juulini 2009 oli ta 20. kaardiväe motoriseeritud laskurdiviisi ülem Volgogradis. Juulist 2009 jaanuarini 2011 oli ta 20. kaardiväe armee ülema asetäitja peakorteriga Voronežis. Jaanuarist 2011 jaanuarini 2015 oli ta 6. armee ülema esimene asetäitja Peterburis. Jaanuarist 2015 septembrini 2016 oli ta 2. kaardiväearmee ülema esimene asetäitja, 2016. aasta septembrist 2017. aasta novembrini 2. kaardiväearmee ülem peakorteriga Samaras. 2016. aastal osales ta sõjalisel operatsioonil Süürias, olles seal asuvate Venemaa Föderatsiooni relvajõudude staabiülem. 22. novembrist 2017 kuni 3. novembrini 2018 oli ta Venemaa Föderatsiooni relvajõudude kindralstaabi ülema asetäitja. 2018. aasta novembris määrati ta Ida sõjaväeringkonna vägede ülemaks. 12. novembril 2021 määrati ta Venemaa kaitseministri asetäitjaks - Venemaa Föderatsiooni relvajõudude sõjalis-poliitilise peadirektoraadi juhiks. 

20. veebruarist 2016 kindralmajor, 11. juunist 2018 kindralleitnant ja 11. juunist 2020 kindralpolkovnik.https://warheroes.ru/hero/hero.asp?Hero_id=26211 

Alates 26. juunist kuni 8. oktoobrini 2022 oli ta Venemaa Föderatsiooni vägede ülemjuhataja Ukrainas.

Suri 16. augustil 2023 Moskvas ebaselgetel asjaoludel. Postimees 17.08.2023, 14:51Suri Kremli silmis läbi kukkunud Vene kindral, rahvas kahtlustab mürgitamist Delfi 17.08.2023, 18:38

 Sanktsioonid 

15. märtsil 2022 kehtestas USA seoses Venemaa kallaletungiga Ukrainale talle viisa- ja majandussanktsioonid.USA kehtestas sanktsioonid 11 Vene militaarjuhile ERR 15. märts 2022 06:51

Viited

Kategooria:Venemaa Föderatsiooni kangelased
Kategooria:Venemaa kindralid
Kategooria:Sündinud 1965
Kategooria:Surnud 2023